Rui Costa (pyöräilijä)

Rui Alberto Faria Da Costa (s. 5. lokakuuta 1986 Povoa de Varzim, Portugali) on portugalilainen maantiepyöräilijä, maantieajon maailmanmestari. Hän aloitti ammattilaisuransa SL Benfica -joukkueessa 2007 ja edusti Caisse d'Epargne -tallia vuosina 2009–2010. Costa antoi veljensä Mario Costan tavoin metyyliheksaaniamiinia sisältäneen dopingnäytteen aika-ajon Portugalin- mestaruuskilpailuissa 2010. Gentiläinen laboratorio katsoi syyn positiiviseen näytteeseen olleen veljesten syömässä ravintolisässä. Kilpailukielto lyheni muutamaan kuukauteen, ja Rui Costa solmi huhtikuussa 2011 kolmen vuoden sopimuksen Team Movistarin kanssa. Costa voitti Ranskan ympäriajossa 2011 Super-Besse Sancyyn päättyneen 8. etapin 12 sekunnin erolla Philippe Gilbertiin. Hän voitti Sveitsin ympäriajon 2012 kukistettuaan toiseksi sijoittuneen Fränk Schleckin 14 sekunnilla. Hän voitti kilpailussa myös Verbieriin päättyneen toisen etapin. Hän voitti Sveitsin ympäriajon myös 2013 lyötyään Bauke Molleman runsaalla minuutilla. Hän voitti lisäksi La Puntiin päättyneen seitsemännen etapin ja kilpailun päättäneen vuoristossa ajetun aika-ajoetapin. Saman vuoden Ranskan ympäriajossa hän voitti Gapiin päättyneen 16. etapin 42 sekunnin erolla Christophe Ribloniin ja Le Grand-Bornandiin päättyneen 19. etapin 46 sekunnin erolla Andreas Klödeniin. Costa voitti maantieajon maailmanmestaruuden Firenzessä 2013 kukistettuaan loppukirissä irtiottokumppaninsa Joaquim Rodríguezin. Kausilla 2014–2022 Costa edusti Lampre-Merida / UAE Team Emirates -tallia.. Hän voitti 2014 Sveitsin ympäriajon kolmannen kerran peräkkäin 33 sekunnin erolla Mathias Frankiin. Hän voitti myös viimeisen, yhdeksännen etapin. Hän siirtyi Intermarché-Circus- Wanty-joukkueeseen 2023. Kyseisen vuoden Espanjan ympäriajossa hän voitti Lekunberriin päättyneen 15. etapin. Vuodesta 2024 lähtien Costa edustaa EF Education–EasyPost -joukkuetta. == Saavutuksia == ;2007 :Giro delle Reggioni U23, kokonaiskilpailun voitto ;2008 :Giro delle Reggioni U23, etapin 4 voitto :Tour de l'Avenir, kokonaiskilpailussa toinen ;2009 :Dunkerquen neljän päivän ajo, kokonaiskilpailun voitto :Vuelta Chihuahua, etapin 3 voitto ;2010 :Trofeo Deià, voitto :Dunkerquen neljän päivän ajo, kokonaiskilpailussa toinen :Sveitsin ympäriajo, etapin 8 voitto : Portugalin aika-ajomestaruus ;2011 :Vuelta a la Comunidad de Madrid, kokonaiskilpailun voitto :Ranskan ympäriajo, 8. etapin voitto :Grand Prix Cycliste de Montréal, voitto :MM-kilpailut, maantieajossa viidestoista ;2012 :Tour de Romandie, kokonaiskilpailussa kolmas :Sveitsin ympäriajo, kokonaiskilpailun ja etapin 2 voitto :Ranskan ympäriajo, kokonaiskilpailussa 18:s :Olympialaiset, maantieajossa 13:s :GP Ouest-France, toinen :Grand Prix Cycliste de Québec, kolmas :MM-kilpailut, maantieajossa yhdestoista ;2013 :Tour de Romandie, kokonaiskilpailussa kolmas :Sveitsin ympäriajo, kokonaiskilpailun sekä etappien 7 ja 9 (aika-ajo) voitto : Portugalin aika-ajomestaruus :Ranskan ympäriajo, etappien 16 ja 19 voitto :Grand Prix Cycliste de Québec, viides : MM-kilpailut, maantieajossa kultaa ;2014 :Volta ao Algarve, kokonaiskilpailussa kolmas, pistekilpailun voitto :Pariisi–Nizza-ajo, kokonaiskilpailussa toinen :Tour de Romandie, kokonaiskilpailussa kolmas :Sveitsin ympäriajo, kokonaiskilpailun ja etapin 9 voitto :Grand Prix Cycliste de Montréal, toinen :Lombardian ympäriajo, kolmas ;2015 :Pariisi–Nizza-ajo, kokonaiskilpailussa neljäs :Amstel Gold Race, neljäs :Liège–Bastogne–Liège, neljäs :Critérium du Dauphiné, kokonaiskilpailussa kolmas, etapin 6 voitto : Portugalin maantieajomestaruus :Grand Prix Cycliste de Montréal, kolmas :MM-kilpailut, maantieajossa yhdeksäs ;2016 :Liège–Bastogne–Liège, kolmas :Tour de Romandie, kokonaiskilpailussa kuudes :Ranskan ympäriajo, etapilla 9 kolmas :Olympialaiset, maantiejossa kymmenes :EM-kilpailut, maantieajossa kuudes ;2017 :Vuelta a San Juan, 5. etapin voitto :Tour of Oman, kokonaiskilpailussa toinen :Abu Dhabi Tour, kokonaiskilpailun ja 3. etapin voitto :Italian ympäriajo, 11., 17. ja 19. etapilla toinen :Sveitsin ympäriajo, kokonaiskilpailussa viides ;2018 :Tour de Romandie, kokonaiskilpailussa viides :Grand Prix Cycliste de Montréal, kuudes :MM- kilpailut, maantieajossa kymmenes ;2019 :Tour de Romandie, kokonaiskilpailussa toinen :MM-kilpailut, maantieajossa kymmenes ;2020 :Saudi Tour, 1. etapin voitto : Portugalin maantieajomestaruus :Espanjan ympäriajo, 6. etapilla kolmas ;2022 :Tour of Oman, kokonaiskilpailussa kolmas ;2023 :Trofeo Calvia, voitto :Volta a la Comunitat Valenciana, kokonaiskilpailun ja 5. etapin voitto :Faun Drôme Classic, toinen :Strade Bianche, neljäs :Espanjan ympäriajo, 15. etapin voitto :Japan cup, voitto ;2024 Portugalin maantieajomestaruus == Lähteet == == Aiheesta muualla == *Virallinen sivusto Luokka:Portugalilaiset maantiepyöräilijät Luokka:Dopingrikkomuksesta tuomitut portugalilaiset Luokka:Dopingrikkomuksesta tuomitut pyöräilijät Luokka:Vuonna 1986 syntyneet Luokka:Elävät henkilöt